གསོ་ལ་འདེ་བས་སཱ་ཚོགཔ་བཞུགས་སོ།།

།ན་མོ་གུ་རུ།རབ་འབྱམས་རྒྱལ་བའི་མཁྱེན་བརྩེ་ནུས་པ་ཀུན།།གཅིག་བསྡུས་དུར་སྨིག་འཛིན་པའི་གར་བསྒྱུར་ཏེ།།ཐུབ་བསྟན་སྙིང་པོ་གསལ
མཛད་ཙོང་ཁ་པ།།ཁམས་གསུམ་ཆོས་ཀྱི་རྒྱལ་པོར་གསོལ་བ་འདེབས།།མཐོང་བས་ཡིད་འཕྲོག་སྐུ་བརྙན་མཆོག་འདི་ལ།།ཕྱོགས་བཅུའི་རྒྱལ་བ་སྲས་བཅས་ཐམས་ཅད་དང་།།
ཁྱད་པར་རྒྱལ་བའི་དབང་པོ་བློ་བཟང་གྲགས།།བརྟན་པར་བཞུགས་ལ་བྱིན་རླབས་དངོས་གྲུབ་རྩོལ།།ཕན་བ་དེ་ཀུན་གྱི་འབྱུང་གནས་རྒྱལ་བའི་བསྟན།།སྤྱི་དང་ཁྱད་པར་འཇམ་དཔལ།
སྙིང་པོ་ཡི།།བཤད་སྒྲུབ་བསྟན་པ་ཕྱོགས་དུས་ཐམས་ཅད་དུ།།ཡང་ངོའི་ཟླ་ལྟར་དར་ཞིང་རྒྱས་པར་མཛོད།།ཡུལ་ཁམས་སྤྱི་དང་ཁྱད་པར་རྟེན་འདི་ཉིད།།གནས་པའི་།
ཕྱོགས་དེར་ཆར་ཆུ་དུས་སུ་འབབ།།རྩི་བཅུད་ལོ་ཏོག་ཕྱག་སོགས་འདོད་དགུ་འཕེལ།།འགྲོ་རྣམས་རྫོགས་ལྡན་དཔལ་ལ་སྤྱོད་པར་ཤོག།ཕྱག་མཆོད་མཐོང་ཐོས་དྲན་རེག།

ལ་སོགས་པའི།།འབྲེལ་ཚད་ལུས་སེམས་གདུང་བ་ཀུན་ཞི་ཞིང་།།ཚེ་བསོད་དཔལ་འབྱོར་ཕུན་སུམ་ཚོགས་པ་ཡི།།དགའ་བ་དེའི་སྣང་བ་དབང་མཚོ་ལྟར་རྒྱས་ཤོག།བྱེད་པོ་ཚེ་རབས་ཀུན་དུ་དལ།
འབྱོར་རྟེ་ན།།རྙེད་ནས་བློ་བཟང་རྒྱལ་བའི་བསྟན་པ་ལ།།ཐོས་བསམ་བསྒོམ་ལ་བརྩོན་པ་དྲག་པོ་ཡིས།།མ་རྣམས་དོན་དུ་ཀུན་མཁྱེན་མྱུར་ཐོབ་ཤོག།མདོར་ནི་རྟེན་འདིའི་བྱིན་བརླབས་གཟི་འོད་ཀྱིས།།བློ་བཟ།།
རྒྱལ་བའི་བསྟན་པ་ཀུན་དུ་དར།།འགྲོ་རྣམས་བདེ་སྐྱིད་དཔལ་ལ་རྟག་ཏུ་སྤྱོད།།བསམ་དོན་ལྷུན་གྱིས་འགྲུབ་པའི་བཀྲ་ཤིས་ཤོག།ཅེས་པ་འདི་ནི་ལུགས་ཟུང་ལ་མཁྱེན་སྤྱན་ཡངས་ཤིང་
བསྟན་འགྲོལ་ཕན་འདོད་ཀྱི་ལྷགས་བསམ་དགེ་བ་ཅན་ནམ་མཁའ་རབ་འབྱམས་པས།བློ་གསལ་རྒྱ་མཚོའི་བསྟི་གནས་མཁས་མང་ཆོས་ཀྱི་འདུན་ས་ཆོས་སྡེ་ཆེན་པོ་དགའ་ལྡན་དམ་ཆོས་གླིང་དུ་འདུས་ཚོགས་སྤྱི་དང་ཁྱད་པར་བླ་མ་མཆོད་པ་དང་།དམིགས་བརྩེ་
མར་བུགས་དམ་མཛད་པ་པོ་རྣམས་ཀྱི་དང་རྟེན་དུ་བཞུགས་རྒྱུའི་ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོའི་སྐུ་བརྙན་ཁྲི་རྒྱབ་ཡོལ་དང་བཅས་པ་ངོ་མཚར་བའི་བཟོ་ཁྱད་ཐོན་པ་མཐོང་བས་ཡིད་འཕྲོག་ཅིང་བྱིན་རླབས་ཀྱི་འོད་འབར་བ་འབར་རྩོལ་ཆེན་
པོས་བཞེངས་ཏེ།གསོལ་འདེབས་སྨོན་ལམ་དང་བཅས་པ་འདི་ལྟ་བུ་ཞིག་གྱིས་ཞེས་བསྐལ་པ་ལྟར་ཕྱོགས་མཐར་འཁྱམས་པའི་བན་རྒན་གྱི་ན་བ་ངག་དབང་བློ་བཟང་ཆོས་ལྡན་གྱིས་སྦྱར་བའི་ཡི་གེ་བ་ནི་མདོ་སྔགས་གཞུང་ལུགས་མང་པོ་ལ་རྣམ་དཔྱོད

ཡངས་པའི་རབ་འབྱམས་སྨྲ་བ་བློ་བཟང་ཉི་མའོ།།༄༅ངག་དབང་བརྟན་པའི་འཁོར་ལོའི་ཟློས་གར་ལ།།སྐལ་ལྡན་བློ་གྲོས་པ་ད་ཚལ་རབ་རྒྱས་ཤིང་།མདོ་རྒྱད་རྒྱ་མཚོའི་དགོངས
དོན་གསལ་མཛད་པ།།སྨྲ་བའི་ཉི་མ་མཆོག་ལ་གསོལ་བ་འདེབས།།འཇམ་དབྱངས་བླ་མ་མཆོག་གིས་གཞོན་ནུ་ཡིས།།ཟློས་གར་ལེགས་བསྐྱེར་ཟབ་ཡངས་རྒྱ་ཆེ་བ།།།
རྒྱ་མཚོ་ལྟ་བུའི་མཁྱེན་དཔྱོད་ཕུལ་བྱུང་ཅན།།བསྟན་འགྲོའི་དཔལ་མགོན་དམ་པར་གསོལ་བ་འདེབས།།མི་འཇིགས་གདོང་ལྔའི་ཁྲི་ལ་སྐལ་བ་བརྒྱར།།གཡོ་མེད་
བརྟན་པར་བཞུགས་ནས་བསྟན་འགྲོའི་དོན།།བསྟན་འཛིན་ཕལ་གྱིས་བསྐྲུན་དུ་མེད་པ་ཅིག།རེ་བ་དོན་ལྡན་མཛད་པར་གསོལ་བ་འདེབས།།རིག་གནས་སྤྱི་དང་ནང་དོན་རིག་པ་ལ།ཟོས་བསམ
སྒོམ་གསུམས་སྐྱ་པཎྜི་ཏ།།ཀུན་དགའ་རྒྱལ་མཚན་ཞབས་ཀྱིས་མཛད་པ་ལས།།ཕུལ་དུ་ཕྱིན་པ་མཛད་པར་གསོལ་བ་འདེབས།།ཡོངས་རྫོགས་ཐུ་བོ་བསྟན་འཛིན་སྐྱོང་སྤེལ་པའི་ཆེད།།
མཁས་པའི་བྱ་བ་འཆད་རྩོད་རྩོམ་པ་གསུམ།།བུ་སྟོན་རིན་ཆེན་གྲུབ་ཀྱིས་མཛད་པ་ལས།།ཆེས་ལྷག་རླབས་ཆེན་མཛད་པར་གསོལར་མདོ་སྔགས་གནད་དོན་རྟོགས་པས་མཁས་པའི་མཆོག།སྡོམ་གསུཾ་ཚུལ་བཞིན་སྲུང་བས

༄བཙུན་པའི་མཆོག།དོན་གཉིས་ལྷུན་གྱིས་གྲུབ་པས་བཟང་པོའི་མཆོག།ཙང་ཁ་པ་ལྟར་མཛད་པར་གསོལ་བ་འདེབས།།རྒྱ་ཆེན་གཞུང་ལ་ངོམས་མེད་ཐོས་པ་བཙལ།།གཞུང་ཀུན་གདམས་པའི
མཆོག་ཏུ་ངེས་ཤེས་སྐྱེད།།ཐོས་དོན་ཉམས་སུ་ལེན་པའི་གནད་ལ་སྦྱོར།།བླ་མའི་རྣམ་ཐར་སྐྱོང་བར་གསོལ་བ་འདེབས།།ཚེ་རབས་ཀུན་དུ་དམ་པ་ཁྱེད་ཉིད་ཀྱིས།།འབྲལ་མེད་རྗེས་སུ་བཟུང་ནས་གདམས་པའི་དོན།།
རྩེརྩེ་གཅིག་སྒྲུབ་པ་སྙིང་པོར་བྱེད་པ་རུ།།བྱིན་གྱིས་རློབས་པར་མཛད་པར་གསོལ་བ་འདེབས།།བླ་མ་མཆོག་གསུམ་རྣམས་ཀྱི་བྱིན་བརླབས་དང་།།བདག་གི་ལྷག་བསམ་དཀར་བའི་མོས་སྟོབས་ཀྱིས།།གསོལ་བཏབ་དོན་རྣམས
ཡིད་བཞིན་འགྲུབ་པ་ཡི།།ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག།ཅེས་ཡོངས་རྫོགས་བསྟན་པའི་མངའ་བདག་བློ་བཟང་རྒྱལ་བའི་གདན་ས་ཞེ་གཉིས་པ་ཁྲི་ཆེན་འཇམ་མགོན་བླ་མ་ངག་དབ་བློ་གྲོས་རྒྱ་མཚོའི་མཆོག་སྤྲུལ་འཇམ་དབྱངས་རྒྱ་ཚོལ
སྟསྙན་བསྐུལ་གྱི་གསོལ་འདེབས་ཚངས་པའི་སྒྲ་དབྱངས་ཞེས་བྱ་བ་འདི་ནི་དམ་པ་དེ་ཉིད་ཀྱི་བཀའ་དྲིན་གྱིས་འཚོ་བ་བན་རྒན་སྙོམས་ལས་པ་ངག་དབང་བློ་བཟང་ཆོས་ལྡན་གྱིས་རྒྱལ་ཁབ་བེའི་ཅིང་དུ་སྦྱར་བའི་ཡི་གེ་བ་ནི་རབ་འབྱམས་སྨྲ་བ་བློ་བ་ཟད་ཉི་མའོ།།།
བདེ་ཆེན་ལམ་བཟང་མངོན་གྱུར་ཅིང་།།ཉེས་སྐྱོན་མུན་པ་དྲུང་འབྱིན་པའི།།བླང་དོར་གསལ་བྱེད་འོད་སྟོང་ལྡན།།དམ་ཆོས་རྣམས་ལ་གུས་པས་འདུད།།འཆད་དང་ཀླགས་དང་ཀུན་ཆུབ་པར།།བྱས་པས

འདི་ཕྱི་ཐམས་ཅད་ཀྱི།།དོན་ཀུན་འགྲུབ་པའི་ཡིད་བཞིན་ནོར།།གླེགས་བམ་མཐོང་བ་དོན་ལྡན་འདིར།།དགེ་ལེགས་རྩ་བ་ཡོངས་འཛིན་མཆོག།བསྟེན་ཚུལ་བླ་མ་ལྔ་བཅུ་པ།།བསྟན་པའི་རྩ་བ་སོ་ཐར་གྱི།།རྣམ་བཞག
འདུལ་བ་རྒྱ་མཚོའི་སྙིང་།།ཐེག་ཆེན་ལམ་གྱི་སྲོག་ལྟ་བུ།།སྡོམ་པ་ཉི་ཤུ་བཅུ་བཞི་པ།།རྡོ་རྗེ་ཐེག་པའི་ལམ་གྱི་རྨང་།།རྩྭ་ལྟང་སྦོམ་པོ་སྲུངས་པའི་ཐབས།།ཐོས་བསམ་བསྒོམ་པ་བྱ་བའི་ཚུལ།།ལེགས་གསུངས
རྟོགས་བརྗོད་འདུན་ལེགས་མ།།རྒྱུད་སྡེ་ཀུན་གྱི་གཙོ་བོ་མཆོག།འཛམ་དཔལ་ཡེ་ཤེས་སེམས་དཔའི་མཚན།།མདོ་སྡེ་ཀུན་གྱི་རབ་དང་ཕུལ།།ཤེར་ཕྱིན་སྡུད་པ་ཚིགས་སུ་བཅད།།ཐེག་ཆེན་ལམ་འབྲས་མ་ལུས
པ།།གསལ་བར་སྟོན་པའི་མངོན་རྟོགས་རྒྱན།།ཟབ་དང་རྒྱ་ཆེའི་ལམ་བཟང་ཀུན།།གསལ་མཛད་དབུ་མ་ལ་འཇུག་པ།།བྱང་ཆུབ་ལམ་གྱི་རིམ་པ་ཡི།།རྩུ་བའི་གཞུང་མཆོག་ལམ་གྱི་སྒྲོན།།ལམ་རིམ་ཉམས་སུ།།
ལེན་ཚུལ་གྱི།།མན་ངག་མཆོག་གྱུར་བསྡུས་པའི་དོན།།ལམ་གྱི་གཙོ་བོ་རྣམ་པ་གསུམ།།ཉམས་སུ་ལེན་པའི་མན་ངག་མཆོག།ཆོས་དང་སྲིད་ཀྱི་ལུགས་ཟུང་གི།བླང་དོར་དབ་གསལ་མེ་ལོང་སྟེ།།མདོ་རྒྱུད་བསྟན་བཅོས།།
ཐམས་ཅད་ལས།།ཤིན་དུ་གཅེས་གཅེས་བསྡུས་པ་ཡི།།ཆོས་ཚན་བླ་མེད་ཐེག་མཆོག་གི།ས་ཡི་གྲངས་དང་ལྡན་པ་རྣམས།།རབ་དཀར་ཤོག་གུའི་གླེགས་བུ་ལ།།མཚལ་དང་རྒྱ་སྣག་བཟང་པོ་ཡིས།།ཡི་གེ་ཚུག།

ལེགས་སྒྲ་དག་པར།།བཀོད་འདི་འཇམ་མགོན་བླ་མ་ཡི།།མཆོག་སྤྲུལ་འཇམ་དབྱངས་གཞོན་ནུ་གང་།།མདོ་སྔགས་གཞུང་ལ་གསན་སྦྱོང་དང་།།ཉམས་བཞེས་ཚུལ་བཞིན་མཛད་པ་ལ།།
བསྐུལ་ཞིང་སྤྲོ་བ་འཕེལ་བྱེད་དུ།།བྱེད་པོ་བན་རྒན་གྱི་ན་པ།།ངག་དབང་བློ་བཟང་ཆོས་ལྡན་ཡིན།།ངག་གི་དབང་ཕྱུག་བློ་བཟང་རྒྱལ་བ་ཡི།།ཆོས་ཚུལ་དྲི་མེད་ལེགས་པར་འདོམས་པ་ཡིས།།སྐལ་ལྡན་འགྲོ་ལ
ཕན་པདེའི་དཔལ་བཟང་པོ།།སྟེར་མཛད་བཤེས་གཉེན་དམ་པར་གསོལ་བ་འདེབས།།བླ་མ་མཆོག་གསུམ་དམ་པའི་བྱིན་རླབས་ཀྱིས།།རྗེ་བཙུན་བླ་མ་སྐལ་བརྒྱར་ཞབས་བརྟན་ཅིང་།།རྣམ་དཀར་འཕྲིན་ལས་ཕྱོགས།
བཅུར་རབ་རྒྱས་ཏེ།།བློ་བཟང་བསྟན་པ་ཀུན་དུ་དར་བར་ཤོག།བདག་སོགས་མི་འདོད་ཉེར་འཚེ་ཀུན་ཞི་ཞིང་།།མཐུན་རྐྱེན་ལེགས་ཚོགས་ལྷུན་གྱིས་འགྲུབ་པ་དང་།།རྣམ་དཀར་དགེ་ལ་བརྩོན་པའི་བསམ་སྦྱོར་གྱིས།།
གཏན་མདུན་མྱུར་དུ་འགྲུབ་པའི་བཀྲ་ཤིས་ཤོག།ཅེས་པ་འདི་ནི་མཐོན་པོའི་རིགས་སུ་འཁྲུངས་ཤིང་སྟོབས་འབྱོར་ཕུན་སུམ་ཚོགས་པའི་དད་ལྡན་ནའི་མན་བནྡེ་དབང་གིས་བསྐུལ་བ་ལྟར་བན་ཆུར་གྱི་ན་པ་ངག་དབང་བློ་བཟང་ཆོས་ལྡན་དཔལ་བཟང་པོས་བོད་ཚེས
ལྷ་ཁང་དུ་གྲགས་པར་སྦྱར་བའི་ཡི་གེ་པ་ནི་ཡིག་རིགས་དུ་མ་དང་གཞུང་ལུགས་རབ་འབྱམས་ལ་རྣམ་དཔྱོད་ཡངས་པའི་དགེ་ཚུལ་བསྟན་འཛིན་ནོ།།༄བླ་མ་མཆོག་གསུམ་སྲུངས་མའི་ཚོགས་དང་བཅས་པ་ལ་ཕྱག་འཚལ་ལོ།།མཁྱེན་བརྩེ་ནུས་

མངའ་སྟོན་པ་རྫོགས་སངས་རྒྱས།།འགོག་ལམ་རང་བཞིན་སྐྱོབ་པ་དམ་པའི་ཆོས།།རིག་གྲོལ་དཔལ་ལྡན་འདྲེན་པ་དགེ་འདུན་ཏེ།།སྐབས་མཆོག་རིན་ཆེན་གསུམ་ལ་གསོལ་བ་འདེབས།།དང་པོར་ཐུབ་ཆེན་དྲུང་དུ་ཐུགས
མཆོག་བསྐྱེད།།བར་དུ་གྲངས་མེད་གསུམ་དུ་ཚོགས་གཉིས་བསགས།།ཐ་མར་བདུད་བཞི་བཅོམ་ནས་མངོན་སངས་རྒྱས།།མཉམ་མེད་ཤཱཀྱའི་རྒྱལ་པོར་གསོལ་བ་འདེབས།།རིག་གནས་སྡེ་སྣོད་རྒྱུད་སྡེར་ལེགས།
པར་སྦྱངས།།བསླབ་གསུམ་ས་ལམ་རིམ་གཉིས་བརྩོན་པས་བསྒྲུབ།།ཐོས་བསམ་བསྒོམ་པས་མཁས་ཤིང་གྲུབ་པ་བརྙེས།།འཕགས་བོད་བསྟན་འཛིན་རྣམས་ལ་གསོལ་བ་འདེབས།།ཟ་ཧོར་ཆོས་ཀྱི་རྒྱལ་པོའི
རིགས་སུ་འཁྲུངས།།ལུང་རྟོགས་ཡོན་ཏན་ཀུན་གྱི་གཏེར་དུ་གྱུར།།རྒྱ་བོད་གཉིས་སུ་རྒྱལ་བསྟན་རྒྱས་པར་མཛད།།དཔལ་ལྡན་མ་ཏི་ཤ་ལ་གསོལ་བ་འདེབས།།རྒྱལ་བས་གསུངས་པའི་ཆོས་བཀའ་ཇི་སྙེད་པ།།
མ་ལུས་གདམས་པའི་མཆོག་ཏུ་ལེགས་བཟུང་ནས།།ཉམས་ལེན་སྙིང་པོར་མཛད་པ་འབྲོམ་སྟོན་སོགས།།བཀའ་གདམས་བླ་མ་རྣམས་ལ་གསོལ་བ་འདེབས།།ཐ་སྙད་མདོ་སྔགས་ཀུན་ལ་ཐོས་པ་བཙལ།།
བཀའ་བསྟན་གཞུངས་ལུགས་ཐམས་ཅད་གདམས་པར་ཤར།།ཐུབ་བསྟན་འཆད་རྩོ་རྩོམ་དང་སྒྲུབ་པ་ཡིས།།གསལ་མཛད་ཙོང་ཁ་པ་ལ་གསོལ་བ་འདེབས།།སོ་ཐར་སྡོམ་པས་གཞི་བ་ཟུང་ལམ་རིམ་དང་།།

ཁྱད་པར་དབུ་མའི་ལྟ་བ་སྔགས་ཀྱི་ལམ།།ཉེར་འབྲེལ་ཐུབ་དགོངས་ཇི་བཞིན་ཉམས་ལེན་པ།།དགའ་ལྡན་བསྟན་འཛིན་རྣམས་ལ་གསོལ་བ་འདེབས།།རྒྱལ་ཀུན་ཐུགས་རྗེའི་བདག་ཉིད་པད་དཀར་ཅན།།
ངུར་སྨྲིག་གར་མཛད་ཐུབ་བསྟན་ཡོངས་རྫོགས་ཤིང་།།འཕྲིན་ལས་མཁའ་ཁྱབ་འགྲོ་བའི་དོན་མཛད་པ།།ངག་དབང་བློ་བཟང་རྒྱ་མཚོར་གསོལ་བ་འདེབས།།ཆོས་ཀྱི་རྒྱལ་པོ་བློ་བཟང་གྲགས་པའི་བསྟན།།ཕྱོགས་དུས་
ཀུན་དུ་སྦྲེལ་སླད་ཕྱོགས་བཅུ་ཡི།།རྒྱལ་བ་ཀུན་གྱི་ཡེ་ཤེས་ཞྭ་སེར་གྱི།།ཅོད་པན་འཛིན་པར་སྤྲུལ་ལ་གསོལ་བ་འདེབས།།བློ་བཟང་རྒྱལ་བའི་བསྟམ་རིན་ཆེན་གང་།།ཀུན་དུ་སྤེལ་བའི་སྙན་གྲགས་ཚངས་དབྱངས་ཆེ།།།
རྒྱ་མཚོའི་གོས་ཅན་མ་ལུས་ཁྱབ་མཛད་པ།།མཆོག་སྤྲུལ་ནམ་མཁའི་ནོར་བུར་གསོལ་བ་འདེབས།།མཆོག་གསུམ་དམ་པ་སྤྱི་དང་བྱེ་བྲག་ལ།།རྩེ་གཅིག་མོས་པས་སྙིང་ནས་གསོལ་འདེབས་ཀྱི།།བསྟན་འཛིན་དམ་
པ་གང་ན་སུ་བཞུགས་པ།།སྐལ་བརྒྱར་བརྟན་པར་བཞུགས་ལ་ཕན་པ་དེ་རྩོལ།།ཐུབ་བསྟན་སྤྱི་དང་ཁྱད་པར་ཙོར་ཁ་པའི།།བསྟན་པའི་སྙིང་པོ་ཕྱོགས་དུས་ཐམས་ཅད་དང་།།ཁྱད་པར་དགའ་ལྡན་ཆོས་འཁོར་ཕྱོགས་
ཀུན་ལས།།རྣམ་པར་རྒྱལ་བའི་གླིང་འདིར་དང་བར་ཤོག།སྡེ་འདིར་གྲོལ་བ་དོན་གཉེར་མང་དུ་འདུས།།ཀུན་ཀྱང་རྣམ་དག་ཁྲིམྦ་ལ་ལེགས་གནས་ཤིང་།།མང་ཐོས་སྒྲུབ་ལ་བརྩོན་པས་བཤད་སྒྲུབ་ཀྱི།།བསྟན་པ་རིན

ཆེན་ཡུན་དུ་སྤེལ་བར་ཤོག།ཡུལ་ཕྱོགས་ཀུན་དུ་ཉེར་འཚེ་མ་ལུས་ཞི།།དུས་སུ་ཆར་འབེབས་རྩི་བཅུད་ལོ་ཏོག་རྒྱས།།ཕྱུག་རྣམས་འཕེལ་ཞིང་མི་རྣམས་བདེ་སྐྱིད་ཀྱི།།དགའ་བའི་དཔལ་ལ་རྟག་ཏུ་རོལ་པར་ཤོག།བློ་བཟང
རྒྱལ་བའི་བསྟན་པ་ཕྱོགས་ཀུན་དུ།།སྤེལ་བའི་སྟན་གྲགས་ཚངས་དབྱངས་སྲིད་རྩེའི་བར།།ཡོངས་སུ་ཁྱབ་པས་མི་མཐུན་ཕྱོགས་ཀུན་ལས།།རྣམ་པར་རྒྱལ་བའི་མང་ཐོས་སྡོམ་བརྩོན་གང་།།ཚེ་རབས་ཀུན་དུ་མཚན།།
ལྡན་བཤེས་གཉེན་གྱིས།།རྗེས་སུ་བཟུང་སྟེ་གདམས་པའི་བདུད་རྩི་ལ།།སྤྱོད་ཅིང་བཤད་སྒྲུབ་བསྟན་པ་ལེགས་སྤེལ་ཏེ།།འགྲོ་རྣམས་གཏན་གྱི་བདེ་ལ་མྱུར་འགོད་ཤོག།ཕན་པ་དེའི་འབྱུང་གནས་བཤད་སྒྲུབ་བསྟན་པ།
དར།།བསྟན་འཛིན་སྐུ་ཚེརབ་བརྟན་འཕྲིན་ལས་རྒྱས།།མི་རྣམས་ཚེ་རིང་བསོད་ནམས་དཔལ་འབྱོར་འཕེལ།།དགེ་ལེགས་ཕུན་སུམ་ཚོགས་པའི་བཀྲ་ཤིས་ཤོག།ཅེས་པ་འདི་ནི་ཆས་བདེད་ཐང་མཁན་ཆེན་བློ་བཟང་ཚངས།
དབྱངས་ཕྱོགས་ལས་རྣམ་རྒྱལ་གྱིས་བསྐུལ་བའི་དོད་པན་རྒན་སྙོམས་ལས་པ་དག་དབང་བློ་བཟང་ཆོས་ལྡན་དཔལ་བཟང་པོས་རྒྱལ་ཁབ་བེའི་ཅིང་གི་བོད་ཚེས་ལྷ་ཁང་དུ་སྦྱར་བའི་ཡི་གེ་པ་ནི་དཔྱོད་ལྡན་དགེ་ཚུལ་དཔལ་བཟང་ངོ་།།ཀུན་མཁྱེན་
རྒྱལ་བའི་དབང་པོ་ཙོང་ཁ་པའི།།ཐུགས་རྗེ་འཕྲིན་ལས་བསྟན་འགྲོའི་དཔལ་མགོན་དུ།།གསུམ་ལྡན་དུར་སྨིག་འཛིན་པའི་གར་བསྒྱུར་པ།།དཔལ་ལྡན་བླ་མའི་ཞབས་ལ་གསོལ་བ་འདེབས།།ཐུབ་བསྟན་སྙིང་པོ་བློ།་།

།བཟང་རྒྱལ་བ་ཡི།།བསྟན་པ་ཕྱོགས་དུམ་ཀུན་དང་ཁྱད་པར་དུ།།ཕྱོགས་འདིར་ཡུན་དུ་གནས་དང་སྤེལ་བའི་སླད།།ཡང་སྲིད་སྤྲུལ་པའི་སྐུ་མཆོག་མྱུར་འབྱོན་གསོལ།།བླ་མ་མཆོག
གསུམ་དམ་པའི་བྱིན་རླབས་དང་།།བདག་ཅག་ལྷག་བསམ་དག་པའི་མོས་པ་དང་།།རྟེན་འབྲེལ་བསླ་བ་མེད་པའི་བདེན་སྟོབས་ཀྱིས།།བསམ་པའི་དོན་ཀུན་མྱུར་དུ་འགྲུབ་པར་ཤོག།ཅེས་པ་འདི་ནི་རྒྱལ་བ་གཉིས་པའི
བསྟན་པ་བྱང་ཕྱོགས་འཛིན་མའི་ཁྱོན་ལ་སྤེལ་བའི་ཐུགས་སྐྱེད་དང་སྨོན་ལམ་མཆོག་ཏུ་གྲུབ་པའི་ཐོ་ཡོན་དུ་ཐོག་ཐུའི་སྤྲུལ་སྐུ་མྱུར་འབྱོན་གྱི་གསོལ་འདེབས་ཞིག་དགོས་ཞེས་བདེ་བར་གཤེགས་པ་དེ་ཉིད་ཀྱི་གྲྭ་སློབ་ཀྱི་གཙོ་བོ་ཛ་སག་བླ་མས་བསྐུལ་བ་ལྟར་བན་
རྒན་གྱི་ན་པ་དག་དབང་བློ་བཟང་ཆོས་ལྡན་གྱིས་བོད་ཆོས་ལྷ་ཁང་དུ་སྦྱར་བའི་ཡི་གེ་པ་ནི་དཔྱོད་ལྡན་དགེ་ཚུལ་དཔལ་བཟང་ངོ་།།བློ་ཆེན་རྒྱལ་བ་ཀུན་གྱི་བགྲོད་གཅིག་ལམ།བཟང་པོའི་མན་ངག་ཚུལ་བཞིན་ལེགས་འདོམས
པས།།ཆོས་ཚུལ་དྲི་མེད་ཀུན་དུ་རྒྱས་མཛད་པ།།དཔལ་ལྡན་བླ་མའི་ཞབས་ལ་གསོལ་བ་འདེབས།།མཁྱེན་བརྩེའི་བློ་གྲོས་གཏིང་མ